CELEX: C2007/183/74
Language: fi
Date: 2007-08-04 00:00:00
Title: Asia T-210/07: Kanne 11.6.2007 — RSA Security Ireland v. komissio

4.8.2007   
            
            
               FI
            
            
               Euroopan unionin virallinen lehti
            
            
               C 183/39
            
         Kanne 11.6.2007 — RSA Security Ireland v. komissio
   (Asia T-210/07)
   (2007/C 183/74)
   Oikeudenkäyntikieli: englanti
   Asianosaiset
   
      Kantaja: RSA Security Ireland Ltd (Shannon, Irlanti) (edustajat: solicitor S. Daly, barrister B. Conway)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission päätös, jonka Irlannin tulliviranomainen Revenue Commissioners on antanut tiedoksi kantajalle 30.3.2007, on kumottava siltä osin kuin sillä ei luokitella kantajan tavaraa yhdistetyn nimikkeistön mukaista tariffiluokittelua varten tavaran objektiiviset ominaispiirteiden ja ominaisuuksien perusteella;
            
         
               —
            
            
               on todettava, että tavaran tariffiluokittelu on määritettävä sen sisäisten ominaispiirteiden perusteella, joista ilmenee, että kantajan tavara on luonteeltaan automaattinen tietojenkäsittelykone ja täten luokiteltava yhdistetyn nimikkeistön nimikkeeseen 8471; tai toissijaisesti
            
         
               —
            
            
               on todettava, että tavara on luokiteltava sen ratkaisevan ominaispiirteen mukaan yhdistetyn nimikkeistön 8470 ryhmän mukaiseksi laskukoneeksi tai laskulaitteeksi;
            
         
               —
            
            
               on todettava, että tuotteiden luokittelua yhteisöjen tullitarkoituksia varten hyväksyttyjen luokittelusääntöjen mukaan kantajan tuotteen ratkaiseva ominaispiirre ei ole ominaisuus, jossa on kyse turvalaitteesta tai siitä, että sen avulla pääsee käyttämään automaattiseen tietojenkäsittelykoneeseen tai muualle tallennettuja tiedostoja;
            
         
               —
            
            
               kantajalle on velvoitettava suoritettavaksi korkoineen ne tullit, jotka se on maksanut tuodessaan kyseistä tuotetta yhteisöön sen jälkeen kun komission päätös tuli voimaan.
            
         Oikeudelliset perusteet ja pääasialliset perustelut
   Kantaja vaatii kanteellaan sellaisen komission päätöksen kumoamista, josta ilmoitettiin kantajalle sähköpostikirjeenvaihdolla, jonka Revenue Commissioners toimitti 30.3.2007 vastauksena kantajan tekemään sitovaa tariffitietoa koskevaan hakemukseen, joka koski turvalaitetta, joka voidaan liittää automaattiseen tietojenkäsittelykoneeseen ja josta käytetään nimitystä ”SID 800 Product”.
   Kantaja väittää, että päätöksessä, sellaisena kuin se on toimitettuna ensimmäisessä vaiheessa Revenue Commissionersille ja sen jälkeen kantajalle itselleen, ei luokiteltu kantajan tavaraa sen objektiivisten ominaispiirteiden ja ominaisuuksien perusteella ja määritettiin tariffiluokittelu tavalla, johon sisältyy perustavanlaatuinen oikeudellinen virhe.
   Kantaja esittää lisäksi, että tavaran oikean luokittelun sen ratkaisevan ominaispiirteen perusteella olisi oltava yhteisen tullikoodeksin (1)8471 ryhmän mukainen automaattisen tietojenkäsittelykoneen yksikkö, sillä tavara täyttää 8471 ryhmän 5 huomautuksen B kohdan tällaista luokitusta koskevat edellytykset, tai se on itsessään automaattinen tietojenkäsittelykone.
   Toissijaisesti kantaja esittää, että tavaran oikea tariffiluokittelu sen objektiivisten ominaispiirteiden ja ominaisuuksien perusteella on yhteisön tullikoodeksin 8470 ryhmässä tarkoitettu laskukone tai laskulaite.
   Lopuksi kantaja väittää, että komission menettelyssä sen käsitellessä kantajan hakemusta, joka koski sitovaa tariffitietoa, joka perustuu tavaran ominaisuuksiin automaattisen tietojenkäsittelykoneen yksikkönä, ei noudatettu oikeaa menettelyä ja syyllistyttiin vallan väärinkäyttöön.
   
      (1)  Yhteisön tullikoodeksista 12.10.1992 annettu neuvoston asetus (ETY) N:o 2913/92 (EYVL 1992, L 302, s. 1).